NaiveNeuron/SloPal huggingface dataset:
Lehotský, Tomáš, poslanec NR SR (2023-06-14):
Ďakujem veľmi pekne. Tak, pán Mazurek, vy ste pokračoval v prekrúcaní všetkého, čo sa dá. Spomínal ste teda, že táto vláda odignorovala 10 % obyvateľov, lebo teda to je nejaký počet voličov, ktorých si myslíte, že teda budete mať. Môj pohľad na vec je taký, že táto vláda nielen neodignorovala 10 % voličov, ale odignorovala rokovanie s vami, s hnutím REPUBLIKA, pán Mazurek, vy ste právoplatne odsúdený z verejných rasistických útokov na Rómov. Pán Ďurica od súdu dostal pre všetkých nás povolenie nazývať ho neonacistom, je to bývalý frontman, alebo neviem, či súčasný frontman neonacistickej kapely Biely odpor, ktorá v textoch odkazuje na neonacistické symboly a rasizmus. Odignorovala rokovanie s pánom Sujom, ktorý bol trestne stíhaný za vydieranie a odsúdený za ťažké ublíženie na zdraví. Čiže treba to pomenovať, pán Mazurek, pravdivo a jasne, že táto vláda, nemyslím si, a treba sa ich to spýtať, ale neodignorovala 10 % ľudí, odignorovala hnutie REPUBLIKA, ktoré je plné rôznych extrémistov, právoplatne odsúdených ľudí. Je vlastne otázka, a to teda môžte tiež odpovedať, že či tam je vôbec možné s niekým rokovať, kto nemá takúto minulosť. To by mala byť potom ponuka od vás voči tejto vláde. Je možné, že potom sa s takými ľuďmi budú chcieť stretnúť, ale nie som si úplne istý, či tam máte ľudí, ktorí spĺňajú nejaké základné morálne predpoklady.
Mezenská, Helena, poslankyňa NR SR (2014-01-28):
Tak ja chcem podporiť návrh mojich kolegov poslancov z hnutia Obyčajných ľudí, pretože naozaj veľmi pozitívne vnímam to, že hlas ľudí, ktorí volajú po ochrane nášho bohatstva, a medzi to pôda, voda, vzduch, ale aj nerastné bohatstvo určite patrí, že tento hlas ľudí silnie. Je to požiadavka zdola a ja pri každom jednom stretnutí s občanmi ju zaznamenávam a reflektujem. Je preto veľmi dôležité, aby v tomto duchu naše bohatstvo, s ktorým je každý národ spätý, a to je tá pôda a voda, aby to naše zákony ochraňovali. Som presvedčená o tom, že každá múdra krajina tomu rozumie a pre každú múdru krajinu akékoľvek, akýkoľvek obrat vo využití ornej pôdy, úrodnej pôdy v prospech nejakých zištných, koristníckych záujmov, že takáto ochrana v zákonoch je samozrejmá pre každú múdru krajinu. Ďakujem.
Suja, Miroslav, poslanec NR SR (2021-06-30):
Stačí tak, ako je na chodbe. Keby bolo v sále, ako je na chodbe, úplne stačí.
Fecko, Martin, poslanec NR SR (2019-03-28):
Ďakujem pekne, pán minister. Môžem vám povedať takto, že bola to mienená všeobecne otázka, pretože ja som tu zástupca ľudu tak ako vy, takže prakticky to, čo mi občan, resp. občania pošlú, tak takto to ja formulujem, takže pokiaľ s ňou nebudú spokojní (povedané so smiechom), tak vám budem tlmočiť v ďalšej hodine otázok, že o čo by teda boli radi, aby ste zodpovedali. Zatiaľ z mojej strany ja vidím najväčší problém v tom, pokiaľ je nejaká doba, neviem, tri roky, päť rokov, je prakticky protizákonné konanie a pýtam sa, ako je to možné potom opraviť vôbec, pretože sa berie, že je to v rozpore so zákonom, neuplatnili ste si svoje právo a tým pádom proste sa krivda neodčiní. Aby ste ma vedeli zorientovať, že či je vôbec nejaká takáto šanca, teraz narážam konkrétne na reštitučné prípady, ktoré som riešil, a musím vám povedať, že mnohé z reštitučných rozhodnutí bolo vydaných v rozpore so zákonom, a momentálne je jej veľmi ťažko ani vôbec sa ministerstvo, ani o to nereaguje, proste je to po lehote, skončená, či dá sa niečo s tým robiť. To by ma teda osobne ako zaujímalo, takže chcel by som vedieť váš názor. Ďakujem.
Andrejuvová, Anna, poslankyňa NR SR (2020-09-22):
Ja by som sa chcela poďakovať za všetky vecné pripomienky k tomuto návrhu. Tak ako ste už počuli od pána Dostála, pre presnejšie upresnenie, kto je predstaviteľ fašistického, nacistického a komunistického režimu, budeme pripravovať pozmeňujúci návrh, aby všetkým bolo jasné a čítanie s porozumením pochopili, čo je tento návrh zákona. Už iba pár pripomienok, možno nie až tak vecných. Verím, že ten hendikep s mojím vekom, keďže som nezažila tento režim, iba ako dieťa, sa bude časom len zlepšovať. A rovnako, čo sa týka slobody prejavu slova. Ja som za slobodu prejavu aj slova, pokiaľ, samozrejme, nepodnecuje k násiliu. A čo sa týka... Ešte tam boli zločiny. Zločiny sa podľa mňa diali počas celého komunistického režimu, to znamená, že aj v 80. rokoch, aj v 70., aj v 60., aj 50. A všetko sú to politické zločiny podľa mňa. A mohli by o tom rozprávať všetci tí ľudia a všetci tí politickí väzni, ktorých bolo na Slovensku 71 168 osôb, plus ich rodiny a všetci, ktorí trpeli. Rovnako vďaka aj za vecné pripomienky k biskupovi Vojtaššákovi. Ďakujem. To je všetko.
Glváč, Martin, podpredseda NR SR (2019-03-29):
Pán poslanec Poliačik.
Šeliga, Juraj, podpredseda NR SR (2020-05-14):
A, pani komisárka...
Laurenčík, Milan, podpredseda NR SR (2021-11-12):
Prosím, prezentujme sa a hlasujme o návrhu tak, ako ho predložil pán spravodajca, aby sme určili výbory a lehoty na prerokovanie. (Hlasovanie.) Prítomných 107 poslancov, za 84, proti 9, zdržalo sa 14, hlasovali všetci. Konštatujem, že tento návrh sme schválili. Vážené panie poslankyne, vážení páni poslanci, ostáva mi už len poďakovať vám za účasť a vyhlasujem 48. schôdzu Národnej rady za skončenú. Vidíme sa na 51. schôdzi Národnej rady. Prajem vám šťastný návrat do vašich domovov. Ešte pani Hatráková – procedurálny návrh? (Reakcia poslankyne.) (Rokovanie 48. schôdze NR SR sa skončilo o 15.21 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Blanár, Juraj, podpredseda NR SR (2021-03-30):
Pán poslanec Štefan Kuffa, nech sa páči.
Hrnčiar, Andrej, podpredseda NR SR (2017-04-05):
Vyhlasujem všeobecnú rozpravu za skončenú. Pýtam sa, či chce zaujať stanovisko navrhovateľ. Nech sa páči.
Laššáková, Jana, podpredsedníčka NR SR (2014-04-01):
Pán poslanec Hraško.
Matovič, Igor, poslanec NR SR (2013-09-19):
Bojíte sa opozície, bojíte sa ľudí.
V. Veteška, podpredseda NR SR: (2007-02-01):
Nech sa páči, pán poslanec.
Hrušovský, Pavol, podpredseda NR SR (2011-04-05):
Hlasujeme, páni poslanci. (Hlasovanie.) 79 prítomných, 79 za návrh. Národná rada Slovenskej republiky vládny návrh zákona, ktorým sa mení a dopĺňa zákon 309/2009 a zákon 276/2001, ktorý sme prerokovávali ako tlač 214, schválila. Panie poslankyne, páni poslanci, chcem vás informovať, že na poslaneckom grémiu došlo k dohode všetkých predsedov poslaneckých klubov, že na rokovaní 16. schôdze Národnej rady Slovenskej republiky nebudeme hlasovať o bodoch programu, ktoré sú zaradené ako tlač 194 a 195. A preto aj z poverenia poslaneckého grémia všetkých predsedov poslaneckých klubov sa pýtam, či je súhlas s tým, aby sme body, ktoré sú zaradené pod poradovým číslom 44 a 45, poviem zjednodušene, ústavný zákon o vzťahu Národnej rady a vlády Slovenskej republiky a novela rokovacieho poriadku, ktoré navzájom súvisia, sme vyradili z programu 16. schôdze Národnej rady s tým, že budú zaradené na májovú schôdzu. Je všeobecný súhlas? (Súhlasná reakcia z pléna.) Ďakujem pekne. Pán poslanec Paška s procedurálnym návrhom.
Suja, Miroslav, poslanec NR SR (2021-06-17):
Áno. Žiadam na zaradenie bodu programu zákon o plošnom odškodnení malých podnikateľov v najviac postihnutých segmentoch súvisiacich s pandémiou COVID-19 do programu schôdze. Zdôvodnenie: Do podateľne sme v pondelok predložili návrh odškodňovacieho zákona, ktorý by pomohol tisícom podnikateľom a živnostníkom poškodeným, alebo poškodenými vašimi opatreniami alebo opatreniami tejto vlády. Vzhľadom na to, o akú aktuálnu záležitosť sa jedná a akútnu, žiadam jeho prerokovanie na tejto schôdzi. Mesiace tu sľubujete, že predložíte tento zákon, a klamete malých podnikateľov, živnostníkov, malé a stredné firmy, že máte záujem riešiť ich problémy. Žiaľ, zatiaľ počúvame len reči a skutok ušiel. Teraz máte možnosť pomôcť minimálne 200-tisíc podnikateľom a viac a niekoľkám stoviek tisíc ich zamestnancov, tak verím, že zahlasujete za zaradenie tohto bodu do programu, vážení kolegovia, kolegyne, hlavne zo SaS-ky.
Paška, Pavol, predseda NR SR (2013-12-13):
Ďakujem pekne, pán predseda. Otváram rozpravu. Nemám písomnú prihlášku. Páni poslanci, to je do rozpravy? Ešte poprosím... (Reakcie z pléna.) Potom procedurálne. Poprosím rozpravu. Končím možnosť sa prihlásiť do rozpravy. Páni poslanci Brocka a Zajac, nie? (Reakcie z pléna.) To boli procedurálne. Technici, viete zrušiť ten screen? Prosím vás, páni poslanci, ktorí chcete procedurálny návrh, poprosím potom, dobre, po rozprave. Takže do rozpravy pán poslanec Hlina a pán poslanec Mikloško a pán poslanec Kolesík. Končím možnosť sa prihlásiť. Pán poslanec Hlina.
M. Číž, podpredseda NR SR: (2008-12-05):
Teraz pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Parlamentná tlač 839 a návrh na pridelenie výborom v rozhodnutí predsedu č. 853. Za skupinu poslancov odôvodní pán poslanec Rafaj, má slovo.
Jurinová, Erika, podpredsedníčka NR SR (2015-05-28):
Pán poslanec Osuský.
T. Rosová, poslankyňa: (2008-04-01):
Pán poslanec Švidroň nie prvýkrát v tejto rozprave reagoval podobným spôsobom. A ja to oceňujem, že prezentuje tento návrh zákona len ako akúsi vstupnú bránu do reformy. Nuž ale táto vstupná brána by potom nemala byť taká obrovská, nemala by mať 130 strán a nekonečne veľa paragrafov. Ak to má byť základ, tak nech to potom je základ, ja som za to, ale nech je to potom základ primeraný. Pán poslanec Rydlo, ja v žiadnom prípade nechcem, aby sme obmedzili cudzie jazyky na angličtinu. My máme dva povinné cudzie jazyky. A myslím si, že ten druhý nech je akýkoľvek, ale jeden z nich povinný by mal byť určite podľa môjho presvedčenia jazyk anglický. Pani poslankyňa Mušková, ja s vami veľmi súhlasím, že táto diskusia nemá byť politická, že diskusia o školskej reforme má byť odborná. Myslím si ale, že odborná diskusia mala predovšetkým predchádzať príprave tohto zákona. Potom by sme mohli tu diskutovať aj oveľa konkrétnejšie, ale aj s menšími rozpormi. Pán poslanec Paška, nejde o nejakú nekonzistenciu. Ja si nemyslím, že to, čo má zabezpečovať kontinuitu vo vyučovaní, musí byť nutne učebnica. Máme predsa vzdelávacie štandardy. Máme predsa povinný obsah. To sú tie piliere, ktoré zabezpečia, že pri používaní najrôznejších učebníc bude existovať priepustnosť a bude existovať kontinuita. A to je určite potrebné. Pani poslankyňa Vaľová, asi ste ma celkom dobre nepočúvali. V žiadnom prípade som nekritizovala nič nové. Hovorila som, že tie nové pojmy sú veľmi pekné a pôsobivé až na to, že obsah nie je nový a že v samotnom učebnom pláne už potom nové nenájdeme nič. A pokiaľ ide o inšpektorov. No pravdepodobne nechodíte na školách, ale ja toto počúvam od Bratislavy po Vranov nad Topľou. Presne takéto skúsenosti so školskou inšpekciou majú. A je mi to ťažké povedať, lebo inšpekcia... (Vystúpenie prerušené časomierou.)
Gibalová, Monika, poslankyňa NR SR (2015-04-16):
Zapínam sa, ďakujem pekne. Veľmi stručne. Pán Blaha, vy veľmi dobre viete, že vôbec nejde o obrázky alebo o kontrolné dni. Veľmi dobre viete. Vy veľmi dobre viete, že potrebujete teraz zakrývať vašu veľkú kauzu a chrániť telom i dušou majetok Širokého. Preto chcete, aby sa všetci daňoví poplatníci poskladali na tento účet. Pán Kolesík, dojíma ma vaša katechéza, len škoda, že nie je z vlastnej hlavy, ale z Wikipédie. (Smiech v sále a reakcie z pléna.)
Karahuta, Jaroslav, poslanec NR SR (2020-05-20):
Ďakujem za slovo. V rozprave vystúpili piati poslanci. Pán predsedajúci, dajte najskôr hlasovať o mojom návrhu na doplnenie návrhu uznesenia.
P. Hrušovský, predseda NR SR: (2005-06-23):
(Hlasovanie.) 144 prítomných, 92 za, 10 proti, 42 sa zdržalo. Národná rada vládny návrh zákona schválila. Teraz prosím pána poslanca Hamarčáka, aby ako poverený spravodajca predložil Národnej rade návrhy hlasovaní k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1095). Poradové číslo návrhu je 39. Nech sa páči, pán poslanec. I. Hamarčák, poslanec: Ďakujem pekne, pán predseda. V rozprave vystúpili dvaja poslanci, ktorí predložili pozmeňujúce návrhy. Najskôr budeme hlasovať o pozmeňujúcich návrhoch zo spoločnej správy, z ktorej som navrhol hlasovať osobitne o bodoch 1 a 2 a o bodoch 3 a 4. Takže budeme hlasovať o bodoch 1 a 2 s odporúčaním gestorského výboru schváliť ich.
Paška, Pavol, predseda NR SR (2013-05-16):
Pani poslankyňa, reakcia.
Laššáková, Jana, podpredsedníčka NR SR (2012-09-25):
Pán poslanec Fecko, nech sa páči.
Blanár, Juraj, podpredseda NR SR (2021-05-03):
Ďalšia pani poslankyňa – Magdaléna Sulanová.
P. Paška, predseda NR SR: (2008-04-09):
Pán poslanec, nech sa páči.
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 135 poslancov, za 85, proti 20, zdržalo sa 29, 1 nehlasoval. Uvedený návrh sme schválili.
Šimko, Igor, poslanec NR SR (2024-04-23):
Dobrý deň. Vážené kolegyne, panie poslankyne, páni poslanci, pán predsedajúci, pani ministerka a podpredsedníčka vlády, pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákona, tlač 224. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutiami predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 7. júna 2024 a gestorský výbor do 10. júna 2024. Pán predsedajúci, otvorte, prosím, všeobecnú rozpravu. Ďakujem.
Grendel, Gábor, podpredseda NR SR (2022-06-29):
Ďakujem pekne, evidujem, pán poslanec. Ale ešte stanovisko vlády Slovenskej republiky k podanému návrhu na vyslovenie nedôvery odôvodní predseda vlády pán Eduard Heger, ktorému odovzdávam slovo.
Figeľ, Ján, podpredseda NR SR (2012-07-26):
Ďakujem pani poslankyni Ľubici Roškovej za prednesenie správy o výsledkoch hlasovania. Konštatujem, že Národná rada nezvolila Kamila Krnáča za predsedu Najvyššieho kontrolného úradu. Ďalej konštatujem, že Národná rada nezvolila Milana Galandu za podpredsedu Najvyššieho kontrolného úradu. Teraz poprosím povereného overovateľa, aby oznámil výsledok tajného hlasovania o návrhu na voľbu členov Správnej rady Ústavu pamäti národa. Nech sa páči.
Hrnčiar, Andrej, podpredseda NR SR (2016-11-24):
Vážené pani poslankyne, vážení páni poslanci, pokračujeme v popoludňajšom rokovaní tretieho dňa 11. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o štátnom rozpočte na rok 2017, tlač 230. Prosím ministra financií, a tu je pán minister, pán spravodajca je tiež na svojom mieste. S reakciou na faktické poznámky je prihlásená pani poslankyňa Jana Kiššová. Nie je v sále. Takže ďalším v poradí z písomne prihlásených rečníkov do rozpravy je pán poslanec Jozef Rajtár, ktorému odovzdávam slovo. (Pokračovanie v rokovaní o vládnom návrhu zákona o štátnom rozpočte na rok 2017 , návrhu rozpočtu verejnej správy na roky 2017 až 2019 , tlač 230.)
Pellegrini, Peter, predseda NR SR (2015-02-12):
Pán poslanec Podmanický.
Figeľ, Ján, podpredseda NR SR (2014-11-09):
Nech sa páči, Jana Kiššová.
Grendel, Gábor, podpredseda NR SR (2023-02-10):
Ďakujeme, pán poslanec. Vzhľadom na to, že sa blíži štrnásta hodina, kedy podľa zákona o rokovacom poriadku končíme piatkové rokovania, necháme už dva, štyri, päť faktických poznámok na vaše vystúpenie na budúci týždeň. Takže prerušujem schôdzu do utorka, kedy budeme o deviatej ale pokračovať mimoriadnou schôdzou. A potom toto bude nasledujúci bod. Takže pekný víkend všetkým. Dovidenia. (Prerušenie rokovania o 14.01 hodine.) 122
Grendel, Gábor, podpredseda NR SR (2023-02-09):
Ďakujem pekne, pán poslanec. Keďže v zmysle rokovacieho poriadku sa blíži čas hlasovania, tak prerušíme teraz schôdzu a faktické poznámky preberieme potom po hlasovaní. Vyhlasujem teraz prestávku do 11.05 h. (Prestávka.)
Grendel, Gábor, podpredseda NR SR (2021-09-21):
V rozprave teraz vystúpi pán poslanec Tomáš Taraba.
Pellegrini, Peter, predseda NR SR (2015-10-01):
Prezentujme sa a hlasujme o prvom pozmeňujúcom návrhu pána poslanca Simona. (Hlasovanie.) Prítomných 137 poslancov, za hlasovalo 31, proti bolo 74, zdržalo sa 30 poslancov, nehlasovali 2. Tento návrh sme neschválili.
Blaha, Ľuboš, podpredseda NR SR (2023-12-13):
Pán Dostál, nevenujete sa vystúpeniu predrečníka, mrzí ma to. Skúste k pánovi Šimečkovi, nech sa páči.
K. Tóthová, poslankyňa: (2009-04-15):
A taktiež nemôžem súhlasiť s názorom, že tento legislatívny návrh uzatvára rozhodovanie len medzi sudcov, teda, že sa budú dusiť vo vlastnej šťave. Vážení, podľa platného zákona členov do disciplinárneho konania navrhuje parlament a je možnosť navrhnúť a myslím si, je to aj želateľné, nesudcov, čiže sú tu otvorené dvere. Pre kontrolu, ako chcete to tak nazvať, zvonku v Súdnej rade troch členov volí parlament. Kde je zábrana tomu, aby títo traja členovia neboli „zase“ povedané zvonku nie v sudcovských radách. Takisto prezident má túto možnosť. Takže tu ten nesudcovský prvok je v tom systéme dnes už zakotvený, len ho treba realizovať. A ja si myslím, že kolektívne rozhodovanie o devätnástich členoch je menej politicky ovplyvniteľné, kde sedí aj osem sudcov, ktorí majú byť apolitickí než kompetencia jedného politického nominanta, ktorý zastáva funkciu ministra spravodlivosti. Takže tento pohľad, ktorý tu bol prezentovaný, nie je pre mňa pohľadom, ktorý by ma presvedčil o tom, čo tu bolo uvedené. Ďakujem za pozornosť.
Glváč, Martin, podpredseda NR SR (2018-11-21):
Pán poslanec Klus.
D. Čaplovič, podpredseda vlády SR: (2010-02-03):
Petičné právo ako základné právo zahrnuté do politických  práv predstavuje jednu z foriem priamej demokracie. Je jedným z prostriedkov, prostredníctvom ktorých dochádza k uplatneniu princípu suverenity občanov zakladajúceho ich legitímny nárok zúčastňovať sa na správe vecí verejných. Petície predstavujú nástroj ochrany práv. Majú podobu kvalifikovaných podaní. Sú taktiež nástrojom kontroly verejnej správy. Súčasný platný zákon č. 85/1990 Zb. o petičnom práve prijatý 29. marca 1990 bol novelizovaný iba raz, a to  zákonom č. 242/1998 Z. z., ktorým sa mení a dopĺňa zákon č. 85/1990 Zb. o petičnom práve. Predkladaný návrh zákona o petičnom práve vo všeobecnosti podrobnejšie špecifikuje možnosti realizácie petičného práva. Novela zákona o petičnom práve sa predkladá v súvislosti s poznatkami opätovne z aplikačnej praxe a v nadväznosti na niektoré zmeny v právnom poriadku Slovenskej republiky, ktoré táto novela zákona obsahuje a na ne, samozrejme, aj prirodzene reaguje. Vláda Slovenskej republiky tento zákon prerokovala 13. januára tohto roku a poverila mňa, aby som tento návrh zákona do Národnej rady medzi vás vážené pani poslankyne, vážení páni poslanci predložil a súčasne vás požiadal o jeho podporu v prvom čítaní. Ďakujem vám veľmi pekne.
Cigániková, Jana, poslankyňa NR SR (2016-09-13):
Ďakujem. Pán Danko, hovorili ste mi, opakovali ste mi tu slovo „prešťal“, ktoré som použila slengovo. Ja by som vám tiež rada opakovala nechutné slová ako Kaliňák, Bašternák, Kaliňák, Bašternák, len ste mi to zakázali. Tak len tak pre porovnanie. Nemýľte si moju priamosť s neslušnosťou. Ja vám to hovorím tak, ako to ľudia cítia, ako si to myslia, cítim to tak jednoducho aj ja, ale aspoň si nedám kravatu a nekryjem zlodejov, keď to hovorím, hej. A čo sa týka tých mítingov, ktoré spôsobili skrvavenie ľudí, ako ste povedali, opäť, to skrvavenie ľudí alebo tie mítingy, dôvod, prečo ľudia idú do ulíc, to predsa nie je pravda preto, že my sme luskli a zavolali ich. Dôvod, prečo oni išli do ľudí, je presne to, čo robíte vy. Nemyslím teraz vás konkrétne, pán Danko, ale aj vás. Myslím celú vládu. Vy tu kryjete zlodejov. A toto je presne dôvod. Vy vravíte SaS-ka, vás ide roztrhnúť, lebo to a hento. Áno, nás ide roztrhnúť. Viete, z čoho nás ide roztrhnúť? Že keby ste v tej vláde boli s nami, tak tých zlodejov zatvárate a nemusíte ich kryť. Z toho nás ide roztrhnúť, je to škoda. A ešte problém, celkovo teda z tohoto vyplýva, som chcela povedať, že problémom sú teda hlavne zlodeji v politike a nie tí, ktorí na nich upozorňujú akýmkoľvek spôsobom. Aj keď sa vám to nepáči, nemôžte to predsa len tak zakázať, lebo vy ste teraz dočasne na nejakom piedestále. Ďakujem.
Madej, Róbert, poslanec NR SR (2013-03-14):
Ďakujem pekne. Vážený pán poslanec Hlina, moja faktická poznámka bude veľmi podobná tej, ktorú som adresoval pánovi poslancovi Matovičovi. Súhlasím s jednou časťou, jedinou časťou, keď ste povedali, že k tejto voľbe je potrebné sa postaviť zodpovedne. Musím ale konštatovať, že celá opozícia vrátane vás, pán poslanec Hlina, sa k tejto voľbe zodpovedne nepostavila. Predsa prácou každého poslanca je v rámci svojich kompetencií v rámci personálnych návrhov aj hľadať návrhy ľudí, o ktorých si myslí, že by zodpovedali funkciám, ktoré sa obsadzujú voľbou v Národnej rade. Žiaden poslanec z opozície nepredložil návrhy kandidátov. Teraz sa vyhovárate na to, že je tu nejaká parlamentná väčšina. Dámy a páni, ale v rámci voľného a slobodného boja politických síl, voľnej súťaže by v prvom rade každý mal predkladať alternatívy, predkladať návrhy a až potom by mal vyplakávať, že niečo neprešlo. A pokiaľ chcete povedať, dámy a páni, že tu nie je diskusia, zopakujem, že kandidát opozície v tomto volebnom období zvolený bol, keď bol zvolený kandidát pána poslanca Gála. Takže, pán poslanec Hlina, kto sa tu nezodpovedne v rámci tejto voľby správa, ste vy a vaši kolegovia z opozície. Ďakujem pekne.
Pellegrini, Peter, predseda NR SR (2015-02-05):
Pani poslankyňa, ešte raz vás poprosím, tie body programu a čísla tlače.
Fecko, Martin, poslanec NR SR (2019-09-13):
Áno, ďakujem pekne kolegovi za reakciu. Zhrnul som to odborne kvôli tomu, pretože aj pán Raši povedal, že, a oni si to uznali, že zodpovedajú všetci ministri. A musím ešte jedno povedať, že vlastne aj ten Slovenský pozemkový fond, ktorý, mnohí ľudia ani možno nevedia, že spadá pod vládu Slovenskej republiky. Takže aká vláda, taký fond, aký fond, taká vláda. Takže, vážení, myslím si, že tu sa má hovoriť o tom, ako tá vláda v tých jednotlivých odvetviach funguje alebo nefunguje, a myslím si, že pokiaľ toto sa u nás nebude permanentne pripomínať, aby sa urobila náprava, pretože asi dobrovoľne to nebudú chcieť, tak budem musieť im to stále a stále omieľať dokopy a dookola a dúfam, že raz to potom v marci 2020 urobíme tak, aby to bolo aj reálne. Ďakujem veľmi pekne.
B. Bugár, podpredseda NR SR: (2001-09-18):
Otváram rozpravu o tomto bode programu. Ešte predtým s procedurálnym návrhom pani poslankyňa Tóthová.
Migaľ, Samuel, poslanec NR SR (2023-10-25):
Sľubujem. (Potlesk.)
T. Cabaj, podpredseda NR SR: (2009-09-11):
Vystúpili všetci prihlásení s faktickými poznámkami a prihlásení ústne do rozpravy. Vyhlasujem všeobecnú rozpravu za skončenú. O záverečné slovo požiadal predkladateľka. Pani poslankyňa, nech sa páči. (Hlas v sále.) Už som to skončil.
Grendel, Gábor, podpredseda NR SR (2022-05-03):
Pán poslanec Vážny.
Ďuriš Nicholsonová, Lucia, podpredsedníčka NR SR (2019-06-21):
Ďakujem pekne. Teraz dávam slovo spoločnej spravodajkyni, predsedníčke výboru pre sociálne veci pani poslankyni Bašistovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Danko, Andrej, predseda NR SR (2017-05-09):
Reakcia na faktické, pán poslanec Krajniak. Prosím o zapnutie.
Kazda, Radovan, poslanec NR SR (2022-03-22):
Ďakujem. Bolo toho viac. Skúsim to stručne. Pán poslanec Benčík, ďakujem za reakciu. Pani poslankyňa Vaľová a podobne aj pán poslanec Beluský, vy ste hovorili o tom, že v parlamente by sa mala odrážať vôľa ľudu. To už tak býva. Ja som poslanec za klub SaS, naši voliči jednoznačne podporovali zmluvu obrannú. Takisto predpokladám, myslím, že to bolo podobne aj podľa preferencií, na ktoré vy vlastne odkazujete, resp. podľa prieskumov, tak to bolo aj u voličov koaličných strán. Odrážali sme vôľu našich voličov, to sú tiež ľudia. Sú to riadni, riadni, riadni občania Slovenskej republiky legitímne zvolení. A každé štyri roky majú možnosť prehodnotiť postoje svojich predtým zvolených politikov a zvoliť nejakých iných. Takto to bude aj najbližšie o dva roky. Pani poslankyňa Sulanová, vy ste povedali príklad s bytom, že keď je spoločné vlastníctvo a tak ďalej, že až jeden za chrbtom schváli. Keď máme kolektívne vlastníctvo, napríklad keď bytové spoločenstvo o niečom rozhoduje, tak to nie je za chrbtom. Takisto tam funguje proste väčšina, ktorá následne ide, ide schváliť nejakú investíciu, dohodne nejaké pravidlá pre celý činžiak, tak už to býva. Ale naozaj nerád by som chodil do týchto príkladov, pretože naozaj aj jak som tam aj povedal že tie príklady, no, snažil som sa použiť aspoň ako-tak porovnateľný príklad, aby som vysvetlil, že čo je, čo je zmluva. Pán poslanec Schlosár, zmluvu v roku 1968, tá bola zlegalizované pod nátlakom. Bola pod nátlakom, boli predstavitelia štátu boli unesení, boli unesení do Sovietskeho zväzu a bolo im vyhrážané, že nastane obrovské krviprelievanie, takže naozaj to nebola zmluva. To bola vynútená pod obrovských psychickým nátlakom, kedy ich tam nechávali, nedávali im spať, mali tam proste zlé podmienky a začali na nich tlačiť. Viac nestihnem.
Fecko, Martin, poslanec NR SR (2023-02-08):
Samozrejme, že ja som hovoril, že sčítanie ľudu pokiaľ bude a malo by tam, bola tam aj kolónka etnické, tak prakticky poďme sa pozrieť na to, to znamená, pokiaľ momentálne sa spracuváva, spracuváva sa, respektíve bolo schválené vládou, koľko etník žije, viac ako 15 % na Slovensku. To znamená, my máme už zhruba zoznam, koľko by tam bolo, pokiaľ by to túto vec iniciovali toto etnikum, viete, ako to referendum, respektíve petíciu, tak vtedy by sme povedali, žiaľ, sorry, nedá sa to riešiť. Takže v takomto duchu si to ja predstavujem v spolupráci s kolegom, teraz Peťa Polláka tu nemáme, však máme tu aj etnikov, teda rómskych spoluobčanov, ktorí sú poslanci, a prakticky oni pociťovali, by som povedal, nejakú krivdu, pokiaľ by sa takto riešilo. Takže ja si to takto predstavujem, že takto by to bolo. A koľko sa tam prihlásilo, musím vám povedať, že to je už, viete, ako ja za to nemôžem, ja nemôžem ich donútiť, aby sa takto hlásili. Ale pokiaľ by to iniciovalo etnické zoskupenie, tak na tomto princípe sa to rozdeliť nedá. Takže v takomto duchu, pán Suja, keď stačí takáto odpoveď.
Štefanec, Ivan, poslanec NR SR (2011-09-14):
Schváliť.
Blcháč, Ján, poslanec NR SR (2021-11-10):
Ďakujem pekne. Pán kolega Kočiš, spomínali ste, že ten konkrétny zoznam tých nemocníc, ten pôvodný, ktorý sa tak trošku spochybnil a ten bude známy až začiatkom roku 2023 alebo po voľbách, tak sa to povedalo trošku alibisticky, aby sa nemocnice nestali predvolebnou témou. Ony sa predvolebnou témou komunálnych a vúckarských volieb tak či tak stanú. A to z toho dôvodu, že tu sa vyjadril pán bývalý minister Krajčí v jednom rozhovore pre nejaký podcast, že vlastne, ja to potom budem aj citovať, ide o financie, ktoré sa majú rozdeľovať na tie nemocnice, tak 1,5 mld., myslím, tam je, na všetky typy nemocníc. A on tu píše doslova, že pretože tie financie sú tak nastavené, že každá jedna nemocnica má právo dostať financie na rekonštrukcie. Rekonštrukcie, samozrejme, v rámci tej siete, ktorá na Slovensku má vzniknúť. Málo sa hovorí, že aj taká komunitná nemocnica by mala dostať financie na to, aby si vybudovala kvalitné jednodňové chirurgie, vybudovala a tak sfunkčnila, skrášlila sieť ambulancií a podobne. Čiže vlastne to je taká, ten bianko šek, ako to niekto nazval, ktorý je v tom zozname nemocníc, ktorá aká bude, teraz naráža na problém, že vlastne ten finančný balík, ktorý je určený, by sa mal stanoviť, možno už je stanovený nakoniec aj teraz, a už teraz je jasné, že ktorá nemocnica do akého typu smeruje. Dúfajme teda, že tá reforma dopadne tak, aby sa naozaj dosiahol ten hlavný cieľ – zlepšenie zdravotnej starostlivosti, aby sa všetky argumenty, ktoré sa kladú na stôl z jednotlivých regiónov, brali do úvahy. Takže ten odklad, to nie je bič na primátorov, ale skôr na prevádz... (Prerušenie vystúpenia časomerom.)
Hort, Milan, podpredseda NR SR (2010-11-03):
Ďalej s faktickou poznámkou pán poslanec Igor Matovič, nech sa páči.
P. Paška, predseda NR SR: (2006-08-01):
Konštatujem takisto, že Národná rada zvolila poslanca Pavla Prokopoviča za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby. Dámy a páni, týmto sme vyčerpali časť dnešného programu. Vyhlasujem prestávku do 14.55 hodiny. Chcem vás poprosiť, aby sme boli v rokovacej sále tak, aby sme o 15.00 hodine mohli pokračovať v programe rokovaním o programovom vyhlásení vlády. Ďakujem pekne. (Prerušenie rokovania o 14.45 hodine.) (Pokračovanie rokovania o 14.57 hodine.)
Mizík, Stanislav, poslanec NR SR (2021-06-25):
Ďakujem za slovo. Marian, správne si to analyzoval. A jedna skutočnosť ma zvlášť zaujala. Áno, tí, čo sú za potraty, tí, čo chcú, presadzujú rôzne zvrátené ideológie, tí, práve tí chcú migrantov a akých, no zvlášť z Afriky a Blízkeho východu. Čo k tomu dodať? Sú to väčšinou moslimovia a tí potraty neuznávajú a nepovoľujú. Čiže v tomto mi akosi chýba logika týchto ľudí, týchto liberálov. No je to náhoda? Ja si myslím, že nie. Myslím si, že je to pekelný plán, ktorý má svojich apoštolov vo všetkých krajinách. Aj na Slovensku je to tiež, žiaľ, realita. Zatiaľ bojujú len s lopárikmi a s nápismi a s ideológiou cez médiá, ale bude to tvrdšie a inšie. Chránia psíkov, mačičky, všetky možné nezmyselné nemožnosti, ale bezbranného tvora, počaté dieťa nie. Tie obrovské kvantá financií, ktoré prešustrovala táto vláda, by, obrazne povedané, zlatom vyvážili každé narodené dieťa, ktoré chceli predtým dať potratiť. Ďakujem za slovo.
P. Hrušovský, podpredseda NR SR: (2002-04-05):
(Hlasovanie.) 112 prítomných, 59 za návrh, 7 proti, 39 sa zdržalo, 7 nehlasovalo. Konštatujem, že sme schválili návrh skupiny poslancov na vydanie zákona o zmene názvu Trenčianskej univerzity v Trenčíne. Ďakujem pánovi navrhovateľovi, pánovi (Hlasy v rokovacej sále.) spoločnému spravodajcovi za spoluprácu pri prerokovávaní návrhu zákona. Budeme pokračovať hlasovaním o druhom čítaní o návrhu poslancov , prosím o pokoj, páni poslanci, poslancov Jozefa Kužmu a Alexandra Slafkovského na vydanie zákona o zákaze šikanovania fyzických a právnických osôb orgánmi verejnej moci a o zmene a doplnení niektorých ďalších zákonov . Prosím teraz pána poslanca Suchára, aby ako spoločný spravodajca uvádzal jednotlivé návrhy na hlasovanie. M. Suchár, poslanec: Vážený pán predsedajúci, vážené kolegyne, kolegovia poslanci, pretože v rozprave neodznel žiadny pozmeňujúci návrh, dávam ako po prvé hlasovať o návrhu gestorského výboru... (Hlasy v sále.) ktorým bol poverený výbor... Národná rada... Výbor pre verejnú správu odporúča Národnej rade Slovenskej republiky návrh poslancov Národnej rady Jozefa Kužmu a Alexandra Slafkovského na vydanie zákona o zákaze šikanovania fyzických a právnických osôb orgánmi verejnej moci a o zmene a doplnení niektorých ďalších zákonov, tlač 1276, vrátiť navrhovateľom tohto zákona na dopracovanie. S týmto sa stotožnili aj predkladatelia.
Zmajkovičová, Renáta, podpredsedníčka NR SR (2014-06-12):
Aj ja som chcela vám povedať, pani podpredsedníčka, že skončil, ale keďže...
Kollár, Boris, poslanec NR SR (2017-04-05):
Pán poslanec Klus, vaša obhajoba neobhájiteľná. Vaše zapálené obhajovanie moslimov miesto toho, aby ste obhajoval našich ľudí, ma skutočne veľmi mrzí. Ja by som vám chcel len jednu vec povedať. Tento váš postoj vás jasne, bohužiaľ, vás jasne diskvalifikuje vo vašej kandidatúre na post župana v Banskobystrickom kraji. Tieto vaše postoje vás nikdy nespravia, bohužiaľ, vás nikdy nespravia šéfom Banskobystrického samosprávneho kraja. A som presvedčený, že aj kvôli týmto postojom vás ľudia nebudú voliť. Je to veľká škoda.
Hrnčiar, Andrej, podpredseda NR SR (2019-03-26):
Jedna faktická poznámka, pán poslanec Klus.
Ďuriš Nicholsonová, Lucia, podpredsedníčka NR SR (2019-02-06):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Poliačik, nech sa páči.
P. Hrušovský, podpredseda NR SR: (2002-05-31):
Pán navrhovateľ, chcete sa vyjadriť? P. Tatár, poslanec: Chcem poďakovať aj za pána poslanca Slafkovského aj za mňa za všetku podporu. Myslím si, že to, čo bolo požadované ako analýzy, bude predložené v druhom čítaní a prosím vás o podporu, aby sme mohli tieto závažné veci riešiť. Ďakujem.
Počiatek, Ján, minister dopravy, výstavby a regionálneho rozvoja SR (2012-09-14):
Ďakujem za slovo. Vážená pani predsedajúca, vážené dámy, vážení páni, predloženým návrhom sa preberá smernica Európskeho parlamentu a Rady 2010/31/EÚ z 19. mája 2010 o energetickej hospodárnosti budov. Navrhovaný zákon je novelou teraz platného zákona č. 555/2005 Z. z. o energetickej hospodárnosti budov, ktorá v súlade so smernicou má bez koncepčnej zmeny právnej úpravy len doplniť a spresniť existujúce opatrenia. Ustanovujú sa postupy a opatrenia v oblasti energetickej hospodárnosti budov, ktoré zohľadňujú vonkajšie klimatické a miestne podmienky, ako aj požiadavky na vnútorné prostredie budov a nákladovú efektívnosť. Ďalej sa dopĺňajú nové úlohy týkajúce sa Národného plánu na zvyšovanie počtu budov s takmer nulovou potrebou energie a nezávislého systému kontroly energetických certifikátov a správ z kontroly. Navrhovaná právna úprava je v súlade s Ústavou Slovenskej republiky, platným právnym poriadkom Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem za slovo.
Kazda, Radovan, poslanec NR SR (2021-07-02):
Spoločná správa neobsahuje žiadne pozmeňujúce a doplňujúce návrhy. Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslancov Petra Kremského, Radovana Kazdu a Milana Vetráka.
Pčolinský, Peter, podpredseda NR SR (2023-02-10):
Dobrý deň prajem, vážené pani poslankyne, vážení páni poslanci, otváram siedmy rokovací deň 83. schôdze Národnej rady Slovenskej republiky. Na dnešnom rokovacom dni o ospravedlnenie požiadali Vladimír Baláž, Ján Ferenčák, Dušan Galis, Martin Klus, Marek Kotleba, Petra Krištúfková, Patrick Linhart, Stanislav Mizík, Ján Podmanický, Richard Raši, Marián Saloň, Jana Vaľová, Jarmila Vaňová, Vladimír Zajačik. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 1415. Pán navrhovateľ Marek Šefčík je na svojom mieste, pani spravodajkyňa Martina Brisudová je na svojom mieste. Teraz by mal v rozprave vystúpiť za klub OĽANO pán poslanec Milan Vetrák, ale nakoľko nie je prítomný v sále, tak prepadáva jeho poradie. A nasledovať bude so svojím krátkym vystúpením pán poslanec Susko za klub strany SMER – slovenská sociálna demokracia. Nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1415.)
Dostál, Ondrej, poslanec NR SR (2021-11-23):
Pán poslanec Baránik, ja súhlasím s tvojou reakciou na vystúpenie pána poslanca Šeligu a tiež to vnímam tak, že zásady jak sú obsiahnuté v zákone, tak nie sú nadradené iným explicitným ustanoveniam obsiahnutým v zákone. Zásady sú nejaký spôsob, akým sa má vykladať zákon a akým sa majú uplatňovať jeho ustanovenia, ale to nevylučuje, že by, že by zákon nejakú konkrétnu vec upravil takým alebo onakým spôsobom. A druhá vec, ktorú, v ktorej by som ťa chcel doplniť, je, že ak som aj ja hovoril o tom, že predchádzajúca právna úprava bola obsahovo zhodná, no tak ak je argument proti, že podľa tej pôvodnej právnej úpravy je možné, bolo možné, aby napríklad aj obvinený sa teda obrátil na generálneho prokurátora s týmto opravným, žiadosťou o uplatnenie tohto mimoriadneho opravného prostriedku, tak síce áno, čisto formálne to bolo možné, len je teda otázka, že aký by mal obvinený dôvod, aby sa na generálneho prokurátora obrátil s tým, aby generálny prokurátor využil § 363 a zrušil rozhodnutie o zastavení konania, ktoré voči nemu bolo, ktoré bolo voči nemu vedené. Čiže áno, z formálneho hľadiska tam odlišnosť bola proti tomu, čo dnes navrhuje pán poslanec Baránik, ale z hľadiska obsahu toho ustanovenia, z hľadiska toho, ak sa to ustanovenie v pôvodnom znení korektne vykladalo, tak ten obsah bol zhodný, ak platí, že tento návrh je v rozpore so základnými zásadami trestného konania, tak potom bol aj ten z 2005.
V. Veteška, podpredseda NR SR: (2004-03-03):
Pristúpime k prvému čítaniu o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon Slovenskej národnej rady č. 194/1990 Zb. o lotériách a iných podobných hrách v znení neskorších predpisov . Návrh zákona ste dostali ako tlač 574. Návrh na jeho pridelenie výborom máte v rozhodnutí č. 592. Slovo má pán Tomáš Galbavý.
Glváč, Martin, podpredseda NR SR (2018-05-10):
Ďakujem. Prosím určeného spoločného spravodajcu z výboru pre hospodárske záležitosti poslanca Rastislava Holúbka, aby informoval Národnú radu o výsledku rokovania výborov o tomto návrhu vlády.
Hellebrandt, Tomáš, poslanec NR SR (2024-01-08):
Ďakujem za slovo, pán predsedajúci, a ďakujem za príspevok do rozpravy pánovi kolegovi Vančovi. Ty si hovoril, že koalícia často alebo predstavitelia koalície odôvodňujú tieto zmeny s tým, že vlastne sa chcú priblížiť nejakému štandardu EÚ. Pani poslankyňa Kolíková toto už vyvrátila, ale ja by som chcel túto ich snahu podporiť, a dúfam, že v tom budú konzistentní aj pri iných témach, napríklad v Trestnom zákone chýba definícia domáceho násilia, čo je v Európskej únii úplný štandard. Čo sa týka iných oblastí, mohli by sme sa časom priblížiť štandardom EÚ vo výdavkoch na vzdelávanie a výskum a vývoj v pomere k HDP, ktoré dnes máme veľmi nízke. Mohli by sme zaviesť práva pre páry rovnakého pohlavia, ktoré sú už úplným štandardom v rámci EÚ, dokonca väčšina krajín už má zavedené manželstvá takýchto párov. Mohli by sme znížiť daňovo-odvodové zaťaženie práce, ktoré máme jedno z najvyšších v rámci EÚ, tiež štandardy v oblasti ochrany prírody avizované ministrom životného prostredia, a teda zmeny, ktoré chce robiť, sú v príkrom rozpore so štandardmi Európskej únie. Tiež som zachytil, že... no už neni čas, tak dúfam, že budú v tomto konzistentní.
M. Číž, podpredseda NR SR: (2007-10-25):
Vážené kolegyne, kolegovia, písomne sa do rozpravy prihlásila pani poslankyňa Jarmila Tkáčová ako jediná. Takže má slovo.
R. Madej, poslanec: (2008-10-23):
Uviedli ste príklad a postavili ste na rovinu, že niekto si nasporí v II. pilieri 200 tisíc korún a naproti tomu v tom druhom prípade tá rodina nemá nič. To nie je pravda. Na jednej strane len kladiete na jednu stranu hotové peniaze, jednorázovo, ale na druhej strane v tom druhom prípade ste zabudli povedať, že vdovský, vdovecký, sirotský dôchodok by boli vyššie, pretože tá osoba, ktorá zostane len v I. pilieri, platí vyššie odvody v I. pilieri. Navyše, v niektorých prípadoch v rámci I. piliera, v niektorých skupinách by nezískali byť v II. pilieri nárok na tieto pozostalostné dávky. Preto si myslím, že toto je dostatočné odôvodnenie môjho druhého zistenia. A ešte ak môžem, doplním jedno. Už obhajovať v súčasnosti bezpečnosť investovania v rámci II. piliera je absolútna fatamorgána a dokladujem to tým, že u niektorých spoločností v rastových fondoch sme nižšie ako pod koeficientom 1,0 v rámci investovania. To znamená, že ľudia si nasporili, viete koľko? Menej ako istinu. Menej ako to, čo tam vložili. Nemôžete hovoriť ani o výnosoch, ani o tom alebo môžete hovoriť potom už o tom, že inflácia za tri a pol roka znehodnotila nielen ich peniaze... (Vystúpenie automaticky prerušené časomierou.)
Blaha, Ľuboš, podpredseda NR SR (2023-12-13):
Pán poslanec Rastislav Krátky.
J. Brocka, poslanec: (2009-02-05):
Pán kolega Fronc, ja som len chcel varovať občanov, že môže byť aj horšie, že táto vládna koalícia je nevyčerpateľná v nápadoch, ktoré ohrozujú občanov, v tomto prípade starých a chorých. A čo sa týka pani Damborskej, myslím, že ona nereagovala na mňa. Ďakujem pekne za podporu návrhu.
Hrušovský, Pavol, poslanec NR SR (2012-06-28):
Ďakujem pekne, pán predseda. Vážený pán minister, kolegyne, kolegovia, dovoľte, aby som za skupinu poslancov predložil Národnej rade Slovenskej republiky návrh na zmenu predkladaného vládneho návrhu zákona o Európskom mechanizme pre stabilitu a doplnení niektorých zákonov, ktorý prerokovávame ako parlamentnú tlač. Cieľom mojej navrhovanej zmeny je upraviť vzťah vlády a parlamentu pri prerokovávaní jednotlivých povinností vyplývajúcich z nášho členstva v ESM. Dovoľte, aby som predložil v normatívnej podobe návrh zmeny. 1. V článku I § 4 ods. 3 sa slovo „vlády“ nahrádza slovami „Národnej rady Slovenskej republiky“. 2. V čl. I § 4 ods. 3 sa dopĺňa písmenom d), ktoré znie: „d) o udelení podpory pre stabilitu členovi Európskeho mechanizmu pre stabilitu vo forme finančnej pomoci. 4)“. Poznámka pod čiarou k odkazu 4 znie: „Čl. 13 ods. 2 zmluvy, ktorou sa zriaďuje Európsky mechanizmus pre stabilitu.“. 3. Za čl. II sa vkladá nový článok III, ktorý znie: „Článok III. Zákon Národnej rady Slovenskej republiky 350/1996 Z. z.. o rokovacom poriadku v znení neskorších predpisov a nálezu Ústavného súdu sa mení a dopĺňa takto: V § 2 ods. 2 sa dopĺňa písm. t), ktoré znie: „t) vyslovuje súhlas na hlasovanie ministra financií Slovenskej republiky v Rade guvernérov Európskeho mechanizmu pre stabilitu podľa osobitného predpisu. 3a)“. Poznámka pod čiarou: „3a) § 4 ods. 3 zákona o Európskom mechanizme pre stabilitu a o doplnení niektorých zákonoch.“. Pán predseda, ďakujem. Návrh, pozmeňovací návrh, ktorý som teraz predniesol ústne, už kancelária Národnej rady rozdala poslancom písomne do lavíc, preto týmto moje vystúpenie končím. Ďakujem pekne.
B. Bugár, podpredseda NR SR: (2005-12-07):
Ľ. Navrátilová, poslankyňa: Ďakujem za slovo. Nebola som v tomto parlamente, keď sa prijímal zákon o štátnom rozpočte v minulom volebnom období a tesne pred voľbami. Ale, pán kolega, chcela by som sa vás jednu vec opýtať. Tvrdíte, že tento rozpočet je šetrnejší. Považujete za šetrnejší tento rozpočet, ak na výkon štátnej správy na úseku sociálnych vecí sme v roku 2005 potrebovali 3,4 miliardy, tohto roku potrebujeme 4,1 – 21-percentný nárast. Ktorý rozpočet by bol teda nešetrný? Koľko by museli narásť tie náklady na štátnu správu? Ďakujem.
Kočiš, Eduard, poslanec NR SR (2023-05-25):
Veľmi pekne ďakujem za slovo, pán predsedajúci. Problematika nelegálnej migrácie je naozaj jeden veľký a nikdy nekončiaci problém, ktorý naozaj Európska únia, Európska komisia a ani členské štáty Európskej únie neriešia a neriešia systematicky, to je ten základný problém, pretože ak vieme na základe stretnutia mimovládnej organizácie GLOBSEC uzavrieť alebo obmedziť občanov Slovenskej republiky, tak ja sa pýtam, kde bol problém obmedziť alebo nejakým spôsobom zlegalizovať príjem, prílev alebo dopyt migrantov, ktorí sa šíria do Európy nielen cez hranicu z Maďarska na Slovensko, ale tým najzákladnejším problémom je to, že hranice, ktoré sú v stredomorských krajinách, nie sú chránené vôbec, a tam zlyháva Európska únia. Čiže keď sa budeme baviť o tom, že prečo nie je adekvátne chránená severomacedónsko-grécka hranica a bulharsko-turecká hranica, tak na to z Európskej komisie alebo z Európskej únie dostávame stále tú istú odpoveď, lebo nemáme ľudí, lebo nemáme zdroje. A ja sa pýtam, ak Slovenská republika ako maličký štátik Európskej únie má ľudí a vie nájsť zdroje na to, aby obmedzila práva občanov Slovenskej republiky pri príležitosti konania konferencie GLOBSEC, nie ako pán kolega zo SaS-ky tvrdí, že je tu nejaké, že je tu nejaká, nejaký strach alebo nejaká obava z nejakého motorkárskeho gangu, čo je totálna sprostosť ako voda v koši, tak jednoducho ja sa pýtam, prečo Slovenská republiky nekonala tak, ako koná teraz. Toto sú jednoducho tie nezodpovedané otázky, na ktoré by už konečne občania Slovenskej republiky mali dostať odpoveď. Prečo oni obmedzovaní boli a prečo teraz obmedzovaní zase sú?
B. Bugár, podpredseda NR SR: (2004-06-30):
L. Ladányi, poslanec: Pán poslanec Čaplovič.
Glváč, Martin, podpredseda NR SR (2017-02-10):
Ďakujem. Chcú sa vyjadriť k rozprave spravodajcovia? Nie je tomu tak. Kým pristúpime k ďalšiemu rokovaniu, dovoľte, aby som vás oboznámil s rozhodnutím predsedu Národnej rady Slovenskej republiky. V zmysle rokovacieho poriadku oznamuje, že pokračovať v schôdzi budeme v pondelok o deviatej hodine. V pondelok o deviatej hodine. Pristúpime k rokovaniu o bodoch 66 až 69 programu, ku ktorým bude zlúčená rozprava. Je to prvé čítanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov . Návrh zákona je uverejnený ako tlač 396, návrh na jeho pridelenie na prerokovanie výborom je v rozhodnutí č. 413. Dávam slovo poslancovi Miroslavovi Beblavému, aby návrh zákona uviedol. Nech sa páči.
Vitteková, Anna, poslankyňa NR SR (2015-12-01):
V rozprave k návrhu ústavného zákona vystúpili piati poslanci. Pozmeňujúce a doplňujúce návrhy som podala ja a podali ich pani poslankyňa Kučerová a pán poslanec Beblavý. Pán poslanec Přidal navrhol vrátiť návrh ústavného zákona na dopracovanie. Pán predseda, dajte najprv hlasovať o návrhu pána poslanca Přidala vrátiť návrh ústavného zákona na dopracovanie.
Grendel, Gábor, podpredseda NR SR (2021-05-11):
Pán poslanec Puci.
Pellegrini, Peter, predseda NR SR (2024-02-08):
Prezentujme sa a hlasujme o bode č. 219 druhého pozmeňujúceho návrhu pána poslanca Galka. (Hlasovanie.) Prítomných 126 poslancov, za 11, proti 78, zdržalo sa 36, nehlasoval 1. Návrh sme neschválili.
Janckulík, Igor, poslanec NR SR (2024-02-27):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-01-31):
Pán poslanec Daniš, nech sa páči.